LHBank ออกแคมเปญเงินฝากประจำ 12 เดือน ดอกเบี้ย 1.85%
LHBank ออกแคมเปญเงินฝากประจำ 12 เดือน ดอกเบี้ย 1.85%
4 มิ.ย. 2561

นายนพคุณ ทอดสนิท ผู้ช่วยสายงานกิจการสาขา ธนาคารแลนด์ แอนด์ เฮ้าส์ จำกัด (มหาชน) หรือ LH Bank เปิดเผยว่า ธนาคารได้ออกผลิตภัณฑ์ “LH Bank WEALTH INFINITE” เป็นเงินฝากประจำ 12 เดือน รับอัตราดอกเบี้ยสูงสุด 1.85% และรับดอกเบี้ยรายเดือน
โดยธนาคารจะนำดอกเบี้ยหลังหักภาษีไปซื้อกองทุนเปิด แอล เอช ตลาดเงิน หรือ LHMM ของบริษัทหลักทรัพย์จัดการกองทุน แลนด์ แอนด์ เฮ้าส์ จำกัด (LH Fund) ให้อัตโนมัติ เพื่อต่อยอดโอกาสให้ลูกค้าได้รับผลตอบแทนที่มากขึ้น
รายละเอียดแคมเปญเงินฝากประจำ 12 เดือน LH Bank WEALTH INFINITE มีดังนี้ 1.) อัตราดอกเบี้ย 1.85% ต่อปี  เปิดบัญชีเริ่มต้น 1 ล้านบาท สูงสุดไม่เกิน 5 ล้านบาท พร้อมซื้อประกัน และ/หรือ กองทุน ขั้นต่ำ 1 ล้านบาท โดยสามารถฝากเงินได้เท่ากับหรือน้อยกว่าจำนวนเงินที่ซื้อประกัน และ/หรือ กองทุน (ยกเว้นกองทุนตราสารหนี้ทุกประเภท)
รวมทั้ง 2) อัตราดอกเบี้ย 1.70% ต่อปี เปิดบัญชีเริ่มต้น 2 ล้านบาท สูงสุดไม่เกิน 5 ล้านบาท